Cuneiform Tablet Kt v/k 25 (AKT 3 110)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na id-na-a la-qé-ep pí-lá-aḫ-a-šùr ù ib-ni-lí qí-bi-ma um-ma a-bi-lá-ma 16 ma-na LÁ 6 GÍN KÙ.BABBAR ku-nu-ki-a 16 GÍN ša-du-a-sú ša a-li-li a-na a-šùr-UTU-ši áp-qí-id a-ma-kam KÙ.BABBAR ù ša-du-a-sú ša ki-ma a-li-li li-il₅-qé 5.5 ma-na KÙ.BABBAR i-a-um a-na a-šùr-{d}UTU-ši a ší-a-ma-tim a-dí-in ba-áb né-pí-ší-im a-na a-šùr-UTU-ši KIŠIB DAM.GÀR lá-pí-it a-na id-na-a ù lá-qé-ep qí-bi-ma KÙ.BABBAR li-qé-a-ma iš-tí-ku-nu li-bi-ší ù té-er-ta-ku-nu li-li-kam 5 GÍN KÙ.BABBAR ku-nu-ku-a a-na ta-ta-a me-er-i-tí-a 3 GÍN KÙ.BABBAR ku-nu-ki-a a-na ša-zu-a DUMU.SAL en-nam-a-šùr šé-bu-lá-tim a-na a-šùr-UTU-ši áp-qí-id a-ma-kam šé-bu-lá-tim li-qé-a-ma ša a-na a-lim{ki} i-li-ku a-na a-li-ki-im dí-na-ma šé-bu-lá-tim a-na a-lim{ki} lu-bi-il₅-ma a-na ta-ta-a me-er-i-tí-a ù ša-zu-a DUMU.SAL en-nam-a-šùr li-dí-in ki-ma KÙ.BABBAR ù šé-bu-lá-tim tal-qé-a-ni té-er-ta-ku-nu li-li-kam